title: يوسف حجي
text: يوسف حجي، (بالفرنساوية  Youssouf Hadji تزاد نهار :25 فبراير 1980 فإيفران الأطلس الصغير فالمغريب) كوايري مغربي وهو الخوادري الصغير ديال النجم لمغريبي الدولي السابق مصطفى حجي.
  
  كاريير 
  بدا لكاريير ديالو مع الكلوب ديال نانسي الفرنساوي فعام 1998، ولعب معهم حتى لعام 2003، وشارك معهم ف 95 ماطش و ماركا 13 بيت. وفعام 2003 انتقل لنادي باستيا الفرنساوي، ولعب معهم حتى لعام 2005، وشارك معهم ف 62 ماطش ماركا منها 13 بيت.
  
  فعام 2005 انتقل لنادي رين الفرنساوي، ولعب معهم حتى عام 2007، وشارك معهم ف 28 ماطش ماركا فيهم 3 د البيوت، ومن عام 2007 وهو كيلعب مع نادي نانسي الفرنسي، فيونيو 2012 سنا كونطرا مع نادي العربي القطري لجوج ديال المواسم، ولايني ما لعبش بزاف معهم حيت تبليسا، هادشي اللي خلى  الكلوب القطري يفسخ معه الكونطرا. فغشت 2013  سنا مع نادي إيلازڭسبور التركي لعامين و لايني مرة خرا دغيا فسخ الكونطرا بعد مشاكل بين الطرفين فداكشي اللي كيتعلق بالفلوس، لعب مع هاد الكلوب التركي 10 د الماطشات بين الدوري والكاس التركيين، و فماي 2014 علن نادي نانسي اللي كان تيلعب فالدوزيام ديفيزيون ففرنسا على ضم يوسف حجي لموسم واحد ممكن إتجدد إلى الكلوب  طلع  لليڭ 1، و هكا رجع حجي للكلوب ديالو الأصلي اللي بدا معاه.
  
  ف 2018 علن يوسف حجي ليعتزال ديالو.
  
  ف 2023 لتحق بطاقم تيقني ديال المونتخب لولمپي
  
  مع المونتخب لمغريبي 
  
   الماطش الدولي لول: المغرب 2 - 0 ترينداد و توباڭو (شوتنبر 2003)
   عدد الماطشات فكاس إفريقيا: 15 ماطش
   عدد البيوت فكاس إفريقيا: 3 د البيوت
  
  البيوت الدوليين
  
  الأوسمة والجوايز وللقاب 
  
   الوسام الملكي من درجة ضابط 2004
   تالت أحسن كوايري فإيفريقيا سنة 2007 من بعد ديدي دروڭبا ديال الكوت ديفوار و فريديريك كانوتيه ديال مالي على حساب جريدة المونتخب اللي كتنضم جائزة الأسد الذهبي الإفريقي.
   جوج مرات أحسن كوايري ديال الشهر فالليڭ 2 فشهر فبراير و أبريل 2015
   بطل ديال الليڭ 2 ف 2016.
  
  عيون الكلام
  
  زيادة 1980
  كوايري مغريبي
  فرانساويين من أصل مغريبي
  ناس حيين